Her er Norges minst kjente verdenscup-lag
– Det ligger litt i genene. Bestefar Georg var med i Innsbruck-OL (1964) og EM, og han ble tysk mester. Da han og bestemor besøkte oss vinterstid, satt vi rundt kjøkkenbordet og lyttet til det hans historier om bob. Så fort vi hadde fylt 18 år, dro vi til Lillehammer for å prøve det, forteller Thomas Heibl (25) til VG. Søndag debuterer han i verdenscupen tyske Königssee i firerbob som pilot for Norges lag Team Heibl, sammen med broren Korbinian (24), Andreas Bjugn (25) og Alexander Winger (26). Det er første gang en norsk bob med firemanns besetning deltar i verdenscupen på – tja, 13 – 14 år.Bob har vært på OL-programmet helt siden 1924. Kvinner fikk innpass første gang i Salt Lake City 2002. Brødrene Heibl begynte med bob etter fylte 18 år på grunn av den store fysiske belastningen kjøringen innebærer - i hastigheter opp mot 130 kilometer i timen. Kilde: NABSF Arnfinn Kristiansen (44) var pilot i Norges firerbob som endte på 17. plass i Salt Lake-OL i 2002. Siden har det ikke vært en eneste norsk meie å se – på en slik farkost – noe sted. Til nå. Og nei, det er ikke snakk om et stunt eller engangstilfelle som kan avfeies med karakteristikken bob-bob. Thomas og Korbinian Heibl kom til Norge og Telemark da de var ett og to år gamle. De har bodd sammen med mamma og pappa i hjembygda Øyfjell (Rauland) i 23 år. – Dessverre er det ingen andre enn oss som driver med bob. Vi mangler kompetanse når det gjelder rekruttering og har problemer med å få tak i skikkelig materiale, sier Thomas Heibl med Telemark-dialekt – og med tanke på Norge og bob.Generalsekretær Thomas Vesterås i Norges Ake, Bob og Skeletonforbund (NABSF) forteller at det er de tradisjonelt store idrettsnasjonene som satser på bob: USA, Canada, Russland og Tyskland. På spørsmål om Team Heibl mottar noen form for støtte forbundet eller Olympiatoppen, svarer han nei. – Olympiatoppen krever resultater først. Team Heibl kjører sin første World Cup (verdenscup) i helgen. De er på et nivå som ikke kvalifiserer for støtte, og vi kjemper mot mange gode vinteridretter i Norge. Olympiatoppen har ikke plass til alle, sier NABSFs generalsekretær. LESTE DU DENNE: Danserne frustrert over Olympiatoppen Thomas Heibl og Team Heibls mål er topp 20 i verdenscupen og på sikt en OL-plass om to år. 26 lag starter i Königsee søndag. Thomas Vesterås mener at de tilhører nedre sjikt, «foreløpig». Samtidig understreker han at Olympiatoppens kvalifiseringskrav til OL er strengere enn det internasjonale. Team Heibl må være blant verdens 12 beste for å få billett til Sør-Korea 2018.Thomas og Korbinian jobber mye i familiebedriften, som driver innen vassdragsindustrien, fra mars til oktober for å finansiere satsingen. Den koster flesk. Prislapp på firerboben: 800 000 kroner. I tillegg kommer meier, som man bør ha noen sett av. Ett sett koster ifølge Thomas Heibl 70 000 til 100 000 kroner. BOB-BOB I SOTSJI: Italiener dopingtatt – På grunn av økonomien tar vi ett år av gangen, selv om hovedmålet er OL 2018 og vi ville satse mot 2014 i Sotsji også. Men da sa forbundet at vi var for unge, sier Thomas Heibl. Firerboben hans kvalifiserte seg til verdenscupen sesongen 2015/16 etter gode resultater – «jevnt topp 12» – i europacupen forrige sesong. Paradoksalt nok må de kjøre europacup denne sesongen også. Team Heibl har nemlig ikke råd til å delta i verdenscupkonkurransene i Canada og USA over nyttår.BAKGRUNN: Toppidrettssjefens Rio-mål De må holde seg «hjemme» i Europa. – Har dere råd til en trener eller coach? – Per dags dato har vi ingen coach ved banen. Men etter å ha holdt på fire-fem år, har vi noen fra Canada og Østerrike som hjelper oss, svarer Thomas Heibl. PS! Gry Martine Mostue (21) fra Lillehammer starter verdenscupen i aking i Salt Lake natt til søndag norsk tid.
Bestefar Georg fra Tyskland er årsaken til at denne firerbanden – i OL-grenen bob – er Norges minst kjente og antagelig mest pengelense lag i verdenscupen.